Pedofiel hoor sy lot | Maroela Media
Uitspraak is Vrydag in die Wes-Kaapse hooggeregshof gelewer in die appèl van die direktoraat van openbare vervolging wat 'n swaarder straf vir die pedofiel Andries Petrus Retief (37) versoek het.
Retief, 'n eerste oortreder, het toe skuldig gepleit op 2 130 aanklagte. Hy het jong kinders na 'n plaas naby Durbanville gelok met die oog daarop om pornografiese foto's en video's van hulle te neem. Van sy slagoffers sluit in 'n sesjarige, agtjarige en negejarige kind wat almal seksueel aangerand is terwyl hulle geslaap het.
Van Leeve het wesenlike redes gevind om Retief 'n minimum vonnis te gee. Die landdros het gesê Retief se inhegtenisneming het gelei tot sy besef dat hy ernstige emosionele probleme gehad het en dat hy 'n dringende behoefte aan langdurige psigoterapie het. Sy het gesê hy het homself onmiddellik vir terapie beskikbaar gemaak.
Die Wes-Kaapse direktoraat van openbare vervolging het egter teen sy "skokkend onvanpaste ligte vonnis" geappelleer.
Regter Le Grange het Vrydag die direktoraat van openbare vervolging se appèl toegestaan. Le Grange het Retief tot 10 jaar tronkstraf gevonnis waarvan twee jaar vir vyf jaar opgeskort is. Le Grange het Retief ook tot 'n verdere agt jaar tronkstraf gevonnis op van die ander aanklagte. Hy het egter gelas dat die vonnisse gelyklopend uitgedien moet word. Retief moet dus effektief agt jaar tronkstraf uitdien.
Sy naam moet ook op die lys van seksuele oortreders geplaas word.
Siek ding! Die woord "pedofiel" of "verkragter" moet op so 'n persoon se voorkop tattoo word en hy moet so rondloop sodat almal kan sien wat presies hy is.
Ek verstaan niealdag die regstelsel nie. Hierdie man word feitlik vrygespreek en die landros hewt simpatie met hom. Wat van die slagoffers.
Soveel sake teen hom en kry maar 10 jaar sal hom lewenslank gee en hom in die tronk los sodat hulle hom goed kan bykom